La conchugación incoativa en latín vulgar ye formada por verbos acabaus en -ĒSCERE que s'han formau anyadindo a la radiz lo infixo -ĒSC. Este infixo marcaba lo encomenzamiento d'una acción u comportamiento, encara que en la evolución ta las luengas actuals se fue perdendo este significau. Lo infixo -ĒSC ye reconoixible en las formas verbals derivadas presents en qualques luengas romances, presentando-se en aragonés como una -ix-, que ye visible en formas como escureixen u creixen.